
Sfântul mucenic Isihie din Durostorum (298) 
(15 iunie) 


SPÂNTVI MUCENIC ISIEIE 
DIN DUROSTORVM 


Materiale despre Sfântul mucenic Isihie din Durostorum: 


https://archive.org/details/Esteaemy?query=Isihie 


https://independent.academia.edu/emystea/Sf-Rom % C3% A 2ni-(cuv-.-muc-,-ier- 

Sfântul mucenic Isihie a vieţuit în secolele III-IV fiind ostaş creştin ce făcea parte 
din legiunea armatei romane de la Dunăre, staționată în cetatea Durostor din pro- 

vincia Moesia Inferior. Acest Sfânt mucenic a pătimit împreună cu alți 5 sfinți mu- 
cenici: Pasicrat şi Valentin, Nicandru şi Marcian şi luliu Veteranul. Sfinţilor Pasi- 
crat şi Valentin li s-au tăiat capetele la 24 aprilie, iar Sfântului luliu Veteranul la 27 
mai. În ziua pătimirii veteranului luliu, Sfântul Isihie, care se afla în închisoare cu 
el, i-a adresat o rugăminte ca să-şi aducă aminte de el când va sosi în fața Domnu- 
lui, căci curând va urma şi el aceeaşi soartă. lar Sfântul luliu l-a îmbărbătat pe 
acest curajos ostaş al lui Hristos, amintindu-i de făgăduințele făcute de către Dom- 
nul către cei ce vor răbda până la sfârşit. Sfântul Isihie s-a încununat cu moartea 
martirică la 15 iunie, prin tăierea capului, şi astfel şi-a dat viaţa în mâinile Domnu- 
lui. 

Acatistul Sfântului mucenic Isihie, sfânt român 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


XR 


Acatistul Sfântului mucenic Isihie ( Sfânt român ) -15 iunie - slujitor Dani 
https://www.youtube.com/watch?y=ZoSgxweyfks 


XR e 


Troparul Sfântului mucenic Isihie (glasul al 3-lea): Mărturisind pe Hristos, muce- 
nice Isihie, l-ai îndemnat pe luliu veteranul cel împreună cu tine nevoitor, să pri- 
mească pătimirea pentru Domnul, apoi și tu, vărsându-ţi sângele pentru dreapta 
credință, ai sfințit pământul dintre Dunăre şi Mare, iar acum te rogi neîncetat lui 
Dumnezeu să mântuiască sufletele noastre. 


&&& 


Condacul 1 

Îngerii din cer s-au bucurat, văzând pe ostașul cel viteaz mărturisind credinţa fără 
teamă pe pământul dintre Dunăre şi Mare, şi i-au dăruit cununi pentru biruință, 
pentru care şi noi îi cântăm cu evlavie: Bucură-te, Sfinte mucenice Isihie, vitea- 
zule ostaș al lui Hristos! 


Icosul 1 

Pe Sfântul Isihie, ostaşul lui Hristos, să-l lăudăm după vrednicie, că nu a voit vitea- 
zul a se lepăda de credință, ci mai degrabă a primit să-i fie tăiat capul, cinstind 
astfel pe Hristos - Capul Bisericii, pentru care şi noi îi cântăm aşa: 

Bucură-te, soare luminos al Dobrogei creștine; 

Bucură-te, lacrimă de sânge cursă pe pământ românesc; 
Bucură-te, purtător al numelui liniştirii; 

Bucură-te, odor de mare preţ al Bisericii biruitoare; 

Bucură-te, mărturisire curată şi vitează; 

Bucură-te, temei de credinţă al primelor veacuri; 

Bucură-te, sămânță căzută în pământul cel bun; 

Bucură-te, piatră pe care s-a clădit Biserica strămoşească; 
Bucură-te, candelă ce arzi neîncetat înaintea tronului Preasfintei Treimi; 
Bucură-te, rod prea bogat revărsat între Dunăre şi Mare; 
Bucură-te, nestemată ce înfrumuseţezi veşmântul țării noastre; 
Bucură-te, cunună a drepteredincioşilor dobrogeni; 

Bucură-te, Sfinte mucenice Isihie, viteazule ostaș al lui Hristos! 


Condacul 2 

Cu sângele mucenicilor s-a întărit Biserica şi pătimirea lor ne-a adus roade bogate. 
Pentru aceasta şi noi, bucurându-ne astăzi de prăznuirea ta, Sfinte mucenice Isihie, 
aducem mulţumire Domnului, care te-a întărit, cântând: Aliluia! 


Icosul 2 

Cine poate să mă despartă de dragostea lui Hristos? Ziceai precum marele apostol 
Pavel, şi aşa îți pregăteai sufletul pentru întâlnirea cu lisus, Mirele ceresc pentru 
care primeşte acum, sfinte, de la noi aceste smerite laude: 

Bucură-te, mlădiţă din Viţa-Hristos; 

Bucură-te, floare înmiresmată; 

Bucură-te, rod al ascultării; 

Bucură-te, laudă a creştinătăţii; 

Bucură-te, pom cu bogate roade; 

Bucură-te, armă nebiruită; 

Bucură-te, viteaz luptător în Oştirea cerească; 

Bucură-te, cel neclintit în faţa vrăjmaşului; 

Bucură-te, cel ce nu te-ai lăsat amăgit de ispitirile tiranilor; 

Bucură-te, odihnă cerească dobândită prin trudă; 

Bucură-te, lumină ce străluceşti tuturor; 

Bucură-te, pace adâncă izvorâtă din credința nestrămutată; 

Bucură-te, Sfinte mucenice Isihie, viteazule ostaș al lui Hristos! 


Condacul 3 
Când păgânul împărat a început prigoana împotriva creștinilor, te aflai în legiunea 
armatei romane de la Dunăre, împreună cu alți soldaţi creștini. Atunci, aţi fost prin- 

ŞI şi întemnițați, fund bătuți crunt şi chinuiți fără mulă pentru Hristos, căruia li cân- 
taţi neîncetat: Aliluia! 


Icosul 3 

Aruncat fiind în temniţă, nu te-ai tulburat, sfinte, ci te-ai grăbit să înalți rugăciuni 
fierbinți către Domnul şi i-ai ajutat pe fraţii în suferință, sfătuindu-i cu iubire să 
rabde până la sfârşit, pentru a primi cununile de la Hristos. Drept aceea, şi noi te 
lăudăm așa: 

Bucură-te, mângâietor în suferinţe şi necazuri; 

Bucură-te, cel ce ai pătimit, împreună cu alți cinci creștini, în închisoare; 
Bucură-te, cel ce, aflând pe cei în suferinţă, i-ai îmbărbătat; 

Bucură-te, împreună cu Sfinți Pasicrat şi Valentin; 

Bucură-te, ostenitor în temniţă cu Nicandru și Marcian; 

Bucură-te, cel ce l-ai avut sfătuitor pe uliu veteranul; 

Bucură-te, cel ce smerindu-te, i-ai cerut să se roage pentru tine; 

Bucură-te, că şi tu l-ai îmbărbătat pe el; 

Bucură-te, cel cel împreună cu aceia, ai primit cunună; 

Bucură-te, cel ce te bucuri cu ei în Împărăţia cerească; 

Bucură-te, cel căruia ţi s-a tăiat cinstitul cap; 

Bucură-te, mult pătimitor pentru Adevăr; 

Bucură-te, Sfinte mucenice ISsihie, viteazule ostaș al lui Hristos! 


Condacul 4 

Focul iubirii jertelnice, aprins de Domnul în inimile celor care Îl primesc, din ini- 
ma ta, mucenice, luminează şi încălzeşte pe toţi cei bine cinstitori, care neîncetat Îi 
cântă lui Dumnezeu: Aliluia! 


Icosul 4 

Mucenicii strălucesc mai mult decât soarele şi din sângele lor ieşind văpăile haru- 
lui, dănţuiesc în ceruri împreună cu Îngerii. De această cinste te-ai învrednicit și tu, 
Sfinte mucenice Isihie, pentru care primeşte de la noi laudele acestea: 

Bucură-te, iubitor de mărturisire; 

Bucură-te, cel ce ai ales calea cea strâmtă a vieții; 

Bucură-te, cel ce ai răbdat până la sfârşit; 

Bucură-te, vrednic urmaș al Sfântului apostol Andrei; 

Bucură-te, cu toții pătimitorii creştini din ceruri; 

Bucură-te, cu Sfinții mucenici de la Niculiţel şi Halmyris; 

Bucură-te, cu Sfinţii care au pătimit la Silistra; 

Bucură-te, cel ce ai pătimit în aceeași cetate cu Sfântul Emilian; 

Bucură-te, cu Sfinţii mărturisitori de la Adamclisi şi Cernavodă; 

Bucură-te, cu Sfinţii mari mucenici Gheorghe, Dimitrie şi Mina; 
Bucură-te, cu toți ostaşii sfinți ai lui Hristos; 

Bucură-te, cel ce ţi-ai dat viaţa în mâinile Domnului; 

Bucură-te, Sfinte mucenice Isihie, viteazule ostaș al lui Hristos! 


Condacul 5 

Prietenia se arată şi se întăreşte în necaz şi suferință, iar tu l-ai avut sprijin de nă- 
dejde pe Sfântul Iuliu veteranul; cu acesta împreună ai răbdat în temniţă şi, întă- 
rindu-te cu sfatul şi cu rugăciunea lui, ai dus până la sfârşit calea muceniciei, cân- 
tând lui Dumnezeu: Aliluia? 


Icosul 5 

În ziua pătimirii veteranului Iuliu, l-ai rugat să te pomenească înaintea Domnului, 
ca să te întăreşti în răbdarea chinurilor, bineştiind că şi tu vei avea aceeași moarte, 
pentru care îți aducem aceste laude: 

Bucură-te, cel ce ai avut prieteni sfinți; 

Bucură-te, cel plin de înţelepciune; 

Bucură-te, cel ce nu ai fugit de mărturisire; 

Bucură-te, cel ce nu ţi-ai cruțat viaţa pentru slava veşnică; 

Bucură-te, minte neamăgită de idoli; 

Bucură-te, credință dovedită prin faptă; 

Bucură-te, cel ce te-ai împotrivit a jertfi zeilor; 

Bucură-te, cel ce te-ai rugat să fu întărit în răbdare, 

Bucură-te, cel ce ai cerut Sfântului Iuliu să te pomenească; 

Bucură-te, cel ce l-ai întărit în ziua pătimirii lui; 

Bucură-te, cel neînspăimântat de chinuri; 

Bucură-te, cel ce ai socotit bătăile cununi; 

Bucură-te, Sfinte mucenice Isihie, viteazule ostaș al lui Hristos! 


Condacul 6 

A1 rămas statornic în mărturisirea credinţei, chiar dacă ceilalți creştini, cu care ai 
fost întemnițat, au fost ucişi înaintea ta. Ne mai având nici un ajutor omenesc, mai 
mult te-ai rugat Domnului, aruncând către EI nădejdea ta, şi cântându-I: Aliluia! 


Icosul 6 

Ţi-ai împlinit făgăduinţa, răbdând până la sfârşit, deși ai rămas ultimul mărturisitor 
din temniţă și nu ai cedat în fața vrăjmăşiei păgânilor alegând mai bine să mori de- 
cât să-ți părăseşti sfânta credință, pentru care primeşte şi de la noi cântarea: 
Bucură-te, cel ce ţi-ai împlinit făgăduinţa; 

Bucură-te, cel ce ai dus la bun sfârșit alergarea ta: 

Bucură-te, cel neplecat în faţa tiranului; 

Bucură-te, cel ce ai prețuit iubirea care se bucură de adevăr; 
Bucură-te, cel ce ai primit cu bucurie tăierea capului; 

Bucură-te, cel ce te-ai lepădat de trup ca de o haină veche; 
Bucură-te, cel ce te-ai îngrijit de suflet ca de o comoară de mult preţ; 
Bucură-te, suflet înălţat la Împăratul cel veșnic; 

Bucură-te, cel ce ne povăţuieşti să mărturisim adevărul fără teamă; 
Bucură-te, îndreptător al celor şovăielnici în credință; 

Bucură-te, cel ce ne îmbărbătezi să nu ne lepădăm de Hristos; 
Bucură-te, cel ce ne arăţi drumul spre cer; 

Bucură-te, Sfinte mucenice ISsihie, viteazule ostaș al lui Hristos! 


Condacul 7 

Adevărat cugetai în sine cum că viaţa fără Hristos este pierzare, iar moartea pentru 
Hristos este câștig, de aceea te grăbeai să mergi la moarte ca la un praznic luminos 
şi plin de veselie, cântând: Aliluia! 


Icosul 7 

Ocărât fiind, binecuvântai pe cei ce te ocărau; chinuit fiind, te rugai pentru cei ce te 
chinuiau, iertându-i şi bucurându-te, iar noi cutremurându-ne de tăria ta, îţi cântăm: 
Bucură-te, cel ce ai primit moartea cu voie bună; 

Bucură-te, cel pregătit pentru trecerea de pe pământ la cer; 

Bucură-te, cel ce i-ai iertat pe cei ce te-au ucis; 

Bucură-te, cel ce te rugai pentru chinuitori; 

Bucură-te, împreună cu Sfântul Ştefan, întâiul mucenic; 

Bucură-te, primitor al cununii mucenicilor; 

Bucură-te, cel ce nu te-ai ruşinat a mărturisi pe Hristos; 

Bucură-te, cel ce te-ai dus la moarte ca la nuntă; 

Bucură-te, cel ce te grăbeai să ajungi la Domnul tău; 

Bucură-te, cel ce pururi priveai spre ceruri; 

Bucură-te, cale a martiriului pentru Hristos; 

Bucură-te, cel ce te-ai asemănat Domnului, pătimind pe nedrept; 

Bucură-te, Sfinte mucenice ISsihie, viteazule ostaș al lui Hristos! 


Condacul 8 
Viaţa ta este o predică vie, fiindcă te-ai lepădat de tine însuţi, ai luat crucea păti- 


mirii şi ai urmat lui Hristos cu credinţă, cântându-l pururi: Aliluia! 


Icosul 8 

Sfeşnic luminos te-ai arătat în cetatea Durostorum, când sufletul tău s-a suit la cer, 
unde mijloceşti pentru noi, iar cetele Îngerilor te-au primit cu bucurie, cântând une- 
le ca acestea: 

Bucură-te, crin bine mirositor al virtuților; 

Bucură-te, far luminos al purtării creştine; 

Bucură-te, zid de netrecut al statorniciei în bine; 

Bucură-te, platoşă de nepătruns a îndelungii răbdări; 

Bucură-te, pavăză de apărare în faţa balaurului cu multe capete; 

Bucură-te, ostaş destoinic în lupta cu duhurile necurate; 

Bucură-te, lespede însemnată cu sângele muceniciei; 

Bucură-te, cel ce ai iubit crucea pătimirii pentru Hristos; 

Bucură-te, cel ce te-ai lepădat de sine, jertfindu-te; 

Bucură-te, cel ce ai împlinit poruncile Evangheliei; 

Bucură-te, pildă de răbdare în chinuri; 

Bucură-te, lumină a toată lumea creştină; 

Bucură-te, Sfinte mucenice ISsihie, viteazule ostaș al lui Hristos! 


Condacul 9 

Văzut-ai mai dinainte cu inima sfârşitul tău, sfinte, și nu te-ai uitat înapoi, auzind 
de la Domnul cuvintele acestea: Nimeni care pune mâna pe plug şi se uită îndărăt 
nu este potrivit pentru Împărăţia lui Dumnezeu! Drept aceea, cu nădejdea mântuirii 
I-ai cântat lui Hristos: Aliluia? 


Icosul 9 

S-a bucurat în ceruri Sfântul apostol Andrei, văzând roadele propovăduiriui sale pe 
pământul dobrogean, mai ales prin sângele martirilor, între care te-ai arătat vrednic 
de cinstire şi tu, Sfinte Isihie, aducând jertfă scumpul tău sânge, pentru care îți cân- 
tăm: 

Bucură-te, vie prea frumoasă a iubirii jerfelnice; 

Bucură-te, strugure ce îndulcești potirul credinţei; 

Bucură-te, brazdă cu mult rod pe valea Dunării; 

Bucură-te, râu de apă vie, aducător de pace; 

Bucură-te, mucenic cu nume de liniștire; 

Bucură-te, izvor din care s-a revărsat harul mărturisirii; 

Bucură-te, mare limpede şi liniştită; 

Bucură-te, braţ lucrător de fapte bune; 

Bucură-te, vrednic următor al vestitorilor Evangheliei; 

Bucură-te, ancoră tare a nădejdii în viaţa viitoare; 

Bucură-te, corabie nezdruncinată de valuri; 

Bucură-te, liman în care se odihnesc sufletele zbuciumate; 

Bucură-te, Sfinte mucenice Isihie, viteazule ostaş al lui Hristos! 


Condacul 10 

Zis-a Domnul: Fiţi înţelepţi ca şerpii şi blânzi ca porumbeii!, iar tu, sfinte, împli- 
nind cuvântul, te-ai arătat înțelept în mărturisire şi blând, ascultător făcându-te lui 
Hristos până la moarte şi cântându-I: Aliluia! 


Icosul 10 

Ca un miel te-ai adus spre jertfă, fiind smerit şi tăcut, sfinte, şi asemănându-te 
Domnului Hristos, care s-a jetfit pentru viaţa şi mântuirea lumii, ca un Miel nevi- 
novat şi fără de glas, pentru care cu laude îți cântăm: 

Bucură-te, smerenie neprefăcută şi mărturisitoare; 

Bucură-te, aducător de liniște şi bucurie; 

Bucură-te, cel blând ca un porumbel; 

Bucură-te, cel veghetor ca un vultur neînfricat; 

Bucură-te, oaie din turma blândului Păstor; 

Bucură-te, leu viteaz ce înfricoşezi pe vrăjmaşii credinţei; 

Bucură-te, albină care ai cules nectarul virtuților; 

Bucură-te, furnică chibzuită, strângătoare de roade nepieritoare; 

Bucură-te, cel grabnic spre mărturisire, ca şoimul cel ager; 

Bucură-te, căprioară zveltă şi smerită, chip al dreptei socotințe; 

Bucură-te, inimă cuprinsă de focul dragostei dumnezeiești,; 

Bucură-te, moştenitor vrednic al Raiului; 

Bucură-te, Sfinte mucenice Isihie, viteazule ostaș al lui Hristos! 


Condacul 11 

Astăzi, mai mult decât oricând, avem nevoie să ne întărești în credință şi pe noi, 
smeriții tăi rugători, precum oarecând l-ai îmbărbătat pe Sfântul Iuliu veteranul în 
temniţă, ca să aducem și noi lui Dumnezeu cu vrednicie roadele virtuţii și ale fap- 
telor bune, cântând Sfintei Treimi: Aliluia! 


Icosul 11 

Mijloceşte către Domnul, Sfinte Isihie, și apără neamul creștin de vrăjmaşii cre- 
dinţei, care caută să ne surpe în iadul cel mai de jos. Păzeşte-ne de tot răul şi fii ru- 
gător pentru mântuirea noastră primind aceste laude, pe care ţi le aducem cu nă- 
dejde: 

Bucură-te, sprijinitor al creștinătății și în veacul de acum; 

Bucură-te, păzitor al credinţei ortodoxe; 

Bucură-te, ocrotitor în necazuri şi ispite; 

Bucură-te, mare în care se îneacă oștile îngerilor întunecaţi; 

Bucură-te, năvod în care se prind uneltirile diavoleşti; 

Bucură-te, rază de lumină ce luminezi pământul românesc; 
Bucură-te, următor iscusit al sfinților; 

Bucură-te, apărător puternic al celor prigoniţi; 

Bucură-te, minte limpede în deosebirea duhurilor; 

Bucură-te, călăuză neînșelată spre Edenul cel veşnic; 

Bucură-te, călduros mângâietor al celor întristaţi; 

Bucură-te, Sfinte mucenice ISsihie, viteazule ostaș al lui Hristos! 


Condacul 12 
Calea cea strâmtă și cu chinuri ai urmat, lupta cea bună ai luptat şi acum te bucuri 
împreună cu Hristos în veşnicie, cântându-l pururi cu Sfinţii mucenici: Aliluia! 


Icosul 12 

Răbdând până la sfârşit, cununa de mucenic ai primit, iar pe noi ajută-ne să-ţi 
urmăm credinţa și viaţa, ca să ne învrednicim prin tine de Viaţa veşnică, veselindu- 
ne şi cântând ţie acestea: 

Bucură-te, sol ce vesteşti Împărăţia cerurilor; 

Bucură-te, cel ce te-ai înălțat neîncetat spre Dumnezeu; 

Bucură-te, trăitor al veşnicei bucurii; 

Bucură-te, rază luminătoare neamului creștinesc; 

Bucură-te, diamant strălucitor al credinţei; 

Bucură-te, cel ce n-ai primit să-ți lepezi credința; 

Bucură-te, cel a cărui vitejie ţi-a adus biruinţa; 

Bucură-te, cel ce ţi-ai văzut mai dinainte sfârșitul; 

Bucură-te, stâlp al Bisericii dreptmăritoare; 

Bucură-te, sfeşnic purtător de lumină cerească; 

Bucură-te, iubire jertfelnică şi smerită; 

Bucură-te, podoabă a Dobrogei ortodoxe; 

Bucură-te, Sfinte mucenice Isihie, viteazule ostaș al lui Hristos! 


Condacul 13 (de 3 ori) 

O, viteazule mărturisitor al lui Hristos, Sfinte Isihie, cinstind după vrednicie păti- 
mirile tale, ţie ne rugăm să ne ajuţi a dobândi credința, nădejdea şi dragostea ta de 
Dumnezeu şi de semeni, ca să putem şi noi cânta veşnic Preasfintei Treimi: Alilu- 
ia! 

Apoi, se zice iarăşi: 


Icosul 1 

Pe Sfântul Isihie, ostaşul lui Hristos, să-l lăudăm după vrednicie, că nu a voit vitea- 
zul a se lepăda de credință, ci mai degrabă a primit să-i fie tăiat capul, cinstind 
astfel pe Hristos - Capul Bisericii, pentru care și noi îi cântăm așa: 

Bucură-te, soare luminos al Dobrogei creștine; 

Bucură-te, lacrimă de sânge cursă pe pământ românesc; 

Bucură-te, purtător al numelui liniştirii; 

Bucură-te, odor de mare preţ al Bisericii biruitoare; 

Bucură-te, mărturisire curată și vitează; 

Bucură-te, temei de credinţă al primelor veacuri; 

Bucură-te, sămânță căzută în pământul cel bun; 

Bucură-te, piatră pe care s-a clădit Biserica strămoşească; 

Bucură-te, candelă ce arzi neîncetat înaintea tronului Preasfintei Treimi; 

Bucură-te, rod prea bogat revărsat între Dunăre şi Mare; 

Bucură-te, nestemată ce înfrumuseţezi veşmântul țării noastre; 

Bucură-te, cunună a drepteredincioşilor dobrogeni; 

Bucură-te, Sfinte mucenice ISihie, viteazule ostaș al lui Hristos! 


Condacul 1 

Îngerii din cer s-au bucurat, văzând pe ostașul cel viteaz mărturisind credinţa fără 
teamă pe pământul dintre Dunăre și Mare, și i-au dăruit cununi pentru biruință, 
pentru care şi noi îi cântăm cu evlavie: Bucură-te, Sfinte mucenice Isihie, vitea- 
zule ostaș al lui Hristos! 


Se zice această: 
Rugăciune 


Sfinte mucenice Isihie deşi pentru viaţa noastră pătimașă şi lipsită de iubire nu sun- 
tem vrednici să-ţi aducem laude după cuviinţă, totuşi pentru multa ta milostivire, 
îndrăznim a te ruga să mijloceşti pentru poporul ortodox ca să fie apărat de vrăj- 
mașii văzuţi şi nevăzuți, care caută să ne surpe credinţa şi să ne întineze purtarea. 


Izbăveşte-ne, sfinte, de toată reaua întâmplare, de boli, de necazuri, de primejdii și 
de toată lucrarea celui viclean. Dă-ne curajul tău, ca să putem și noi mărturisi cre- 
dinţa în faţa tuturor, cu înţelepciune şi pace, dar în chip neclintit. 


Ajută-ne să-L iubim pe Dumnezeu mai mult decât pe noi înşine şi decât lumea tre- 
cătoare şi povăţuieşte-ne să ajungem cu bine la limanul cel liniștit al veşnicei bu- 
curii, învăţându-ne cum să aducem, prin smerenie, blândeţe şi răbdare, rod duhov- 

nicesc Domnului nostru lisus Hristos, căruia 1 se cuvine slavă împreună și Tatălui 
şi Sfântului Duh, în vecii vecilor. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului mucenic Isihie şi ale tuturor Sfin- 
ilor, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2021/10/13/acatistul-sfantului- 
mucenic-isihie- 15-iunie-sfant-roman/ 


https://salutis8.wordpress.com/2023/06/09/acatistul-sfantului-mucenic-isihie/ 

Viaţa şi nevoinţele - Sfântul mucenic Isihie 


Sfântul Isihie era ostaş creştin şi făcea parte din legiunea armatei romane de la Du- 
năre, staționată în cetatea Durostor din provincia Moesia Inferior, în timpul împă- 
raţilor Dioclețian şi a ginerelui său, Maximian Galeriu. 


Biruinţa repurtată împotriva perşilor în anul 297 a dat prilej celui din urmă să per- 
secute pe creştini. Încă de mai înainte, el îi socotea că sunt nişte cetăţeni nefolo- 
sitori societăţii, de vreme ce cred într-un Dumnezeu Atotputernic, nevăzut, iubitor 
de oameni şi de pace pe pământ. Împăratul amintit arunca chiar cauza slăbirii 
Imperiului Roman asupra lor. De aceea a poruncit să fie îndepărtați din armată. 


Astfel au fost arestaţi, judecaţi şi condamnaţi la moarte prin decapitare soldaţii cre- 
ştini Pasicrate şi Valention, Nicandru şi Marcian, veteranul luliu, cărora le-a urmat 
ostaşul Isihic. 


Sfinților Pasicrate şi Valention li s-au tăiat capetele la 24 aprilie, iar Sfântului Iuliu, 
la 27 mai. 


In ziua pătimirii veteranului luliu, Sfântul Isihie, care se afla la închisoare cu el, i-a 
adresat următoarea doleanţă: 


- Te rog, luliu, să împlineşti cu bucurie făgăduinţa ca să primeşti cununa pe care 
Domnul a promis-o credincioşilor Săi şi aminteşte-ţi de mine. Curând şi eu te voi 
urma. 

Iar Iuliu, sărutând pe acest ostaş al lui Hristos, l-a sfătuit să păstreze nestinsă făclia 
credinţei, neîntinându-şi viaţa cu închinarea la idol şi la poftele lumeşti. L-a 
asigurat totodată că năzuinţele sale sufleteşti vor fi împlinite în chip desăvârşit în 
ceruri. 


A . . A Capa . . ] 
Sfântul Isihie s-a încununat cu moarte martirică la 15 iunie . 


Sfinţii Nicandru şi Marcian, care erau de asemenea închişi, au primit cununa muce- 
niciei înaintea Sfântului Isihie, la 8 iunie 298. 


Pr. prof. dr. loan Rămureanu 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p.140, Sfântul Isihie 


* Pr. prof. L. Rămureanu, Sfinţi şi martiri la Tomis-Constanţa, în „Biserica Ortodoxă Română ”, 
XCII (1974), nr. 7-8, p. 990-991. 

Viaţa Sfântului mucenic Isihie 


Sfântul mucenic Isihie era ostaș creştin şi făcea parte din legiunea Armatei romane 
de la Dunăre, staționată în cetatea Durostor din provincia Moesia Inferior. 


Se ae 
Biserica Ortodoxă Română îl sărbătoreşte astăzi, 15 iunie, pe Sfântul mucenic Isi- 
hie. Era ostaş creştin şi făcea parte din legiunea Armatei romane de la Dunăre, sta- 
țonată în cetatea Durostor din provincia Moesia Inferior, în timpul împăraților 
Dioclețian și a ginerelui său, Maximian Galeriu. 


A pătimit împreună cu alți cinci Sfinți mucenici: Pasicrat, Valentin, Nicandru, 
Marcian şi luliu veteranul. 


Sfântul Isihie a suferit moartea martirică pe 15 iunie, prin tăierea capului. 

Sinaxar - Sfântul mucenic Isihie din Durostorum (298) 


Icoana este pictată de măicuţele de la Mănăstirea Diaconeşti 


Sfântul Isihie era ostaş creştin şi făcea parte din legiunea armatei romane de la Du- 
năre, staționată în cetatea Durostor din provincia Moesia Inferior, în timpul împă- 
raţilor Dioclețian şi a ginerelui său, Maximian Galeriu. 


Acest Sfânt mucenic a pătimit împreună cu alţi 5 Sfinţi mucenici: Pasicrat, Va- 
lentin, Nicandru, Marcian şi luliu veteranul. 


Sfinților Pasicrat şi Valentin li s-au tăiat capetele la 24 aprilie, iar Sfântului Iuliu 
veteranul la 27 mai. 


In ziua pătimirii veteranului Iuliu, Sfântul Isihie, care se afla în închisoare cu el, i-a 
adresat o rugăminte ca să-şi aducă aminte de el când va sosi în fața Domnului, căci 
curând va urma şi el aceeaşi soartă. 


Iar Sfântul Iuliu l-a îmbărbătat pe acest curajos ostaş al lui Hristos, amintindu-i de 
făgăduinţele făcute de către Domnul către cei ce vor răbda până la sfârşit. 

Sfântul Isihie s-a încununat cu moartea martirică la 15 iunie, prin tăierea capului, şi 
astfel şi-a dat viaţa în mâinile Domnului. 

Sinaxar - Sfântul mucenic Isihie 


Tot în această zi, pomenim pe Sfântul mucenic Isihie 


Sfântul Isihie era ostaş creștin şi făcea parte din legiunea armatei romane de la Du- 
năre, staționată în cetatea Durostor din provincia Moesia Inferior, în timpul împă- 
raților Dioclețian şi a ginerelui său, Maximian Galeriu. 


Biruinţa repurtată împotriva perșilor în anul 297 a dat prilej celui din urmă să per- 
secute pe creştini. Încă de mai înainte, el îi socotea că sunt niște cetăţeni nefo- 
lositori societăţii, de vreme ce cred într-un Dumnezeu Atotputernic, nevăzut, iubi- 
tor de oameni şi de pace pe pământ. Împăratul amintit arunca chiar cauza slăbirii 
Imperiului Roman asupra lor. De aceea a poruncit să fie îndepărtați din armată. 


Astfel au fost arestați, judecaţi şi condamnaţi la moarte prin decapitare soldaţii cre- 
ştini Pasicrate şi Valention, Nicandru şi Marcian, veteranul luliu, cărora le-a urmat 
ostașul Isihie. 


Sfinţilor Pasicrate şi Valention li s-au tăiat capetele la 24 aprilie, iar Sfântului uliu, 
la 27 mai. 


În ziua pătimirii veteranului luliu, Sfântul Isihie, care se afla la închisoare cu el, i-a 
adresat următoarea doleanţă: - Te rog, uliu, să împlinești cu bucurie făgăduinţa ca 
să primeşti cununa pe care Domnul a promis-o credincioșilor Săi şi aminteşte-ţi de 
mine. Curând şi cu te voi urma. 

Iar Iuliu, sărutând pe acest ostaş al lui Hristos, l-a sfătuit să păstreze nestinsă făcla 
credinței, neîntinându-și viaţa cu închinarea la idol şi la poftele lumești. L-a 
asigurat totodată că năzuințele sale sufleteşti vor fi împlinite în chip desăvârșit în 
ceruri. 


Sfinţii Nicandru și Marcian, care erau de asemenea închişi, au primit cununa muce- 
niciei înaintea Sfântului Isihie, la 8 iunie 298. 


Sfântul Isihie s-a încununat cu moarte martirică la 15 iunie. 

Isihie de la Durostor 


Sfântul mucenic Isihie a vieţuit în secolele III-IV fiind ostaş creştin ce făcea parte 
din legiunea armatei romane de la Dunăre, staționată în cetatea Durostor din pro- 
vincia Moesia Inferior. 


Acest Sfânt mucenic a pătimit împreună cu alţi 5 Sfinți mucenici: Pasicrat şi Va- 
lentin, Nicandru şi Marcian şi luliu Veteranul. 


Sfinților Pasicrat şi Valentin li s-au tăiat capetele la 24 aprilie, iar Sfântului luliu 
Veteranul la 27 mai. 


In ziua pătimirii veteranului Iuliu, Sfântul Isihie, care se afla în închisoare cu el, i-a 
adresat o rugăminte ca să-şi aducă aminte de el când va sosi în fața Domnului, căci 
curând va urma şi el aceeaşi soartă. 


Iar Sfântul Iuliu l-a îmbărbătat pe acest curajos ostaș al lui Hristos, amintindu-i de 
făgăduințele făcute de către Domnul către cei ce vor răbda până la sfârșit. 


Sfântul Isihie s-a încununat cu moartea martirică la 15 iunie, prin tăierea capului, şi 
astfel şi-a dat viaţa în mâinile Domnului. 

Oraşul Durostorum, capitala primei provincii, era locul de staţionare al legiunii IX 
Claudia, din rândul căreia sunt cunoscuţi în ultimii ani ai secolului al III-lea şi pri- 
mii veacului următor: martirii 

= Pasicrat și Valentin (24 aprilie), 

2 Iuliu veteranul (27 mai), 

= Nicandru și Marcian (5 iunie), 

= Isihie (15 iunie), respectiv 

= Dasius (20 noiembrie). 


Persecuţia împăratului roman Dioclețian (284-305) a fost deosebit de grea în pro- 
vinciile dunărene Moesia Inferior şi Seytia Minor. Oraşul Durostorum, capitala pri- 
mei provincii, era locul de staţionare al legiunii IX Claudia, din rândul căreia sunt 
cunoscuţi în ultimii ani ai secolului al III-lea şi primii veacului următor martirii 
Pasicrat şi Valentin (24 aprilie), luliu Veteranul (27 mai), Nicandru şi Marcian (8 
iunie), Isihie (15 iunie), respectiv Dasius (20 noiembrie). 


Sfinţii mucenici Pasicrat şi Valentin (24 aprilie) 

Synaxarium Ecclesiae Constantinoplitanae îi menţionează la 24 aprilie pe soldații 
Pasicrat şi Valention (sau Valentin), pomeniţi după tradiția occidentală la 25 mai. 
Aceştia serveau în legiunea romană staționată aici, sub comanda lui Ausolanos. 
Primul dintre ei era foarte tânăr, de numai 22 de ani, iar celălaltul împlinise 30. 


Cei doi şi-au mărturisit credința în Hristos, „văzând că păgânii cinstesc pietrele 
neînsuflețite”, lucru pentru care au fost arestaţi şi aduşi înaintea generalului lor. 


Acesta le-a dat ordin să aducă sacrificii lui Apollo, dar Pasicrat a scuipat statuia în 
față, spunând că „astfel de cinste i se cuvine acestui zeu”. 


Pentru atitudinea lui sfidătoare, tânărul mărturisitor a fost legat cu lanţuri de fier şi 
aruncat în închisoare. 


Pe drum a venit la Pasicrat fratele său Papian, care era creștin dar temându-se de 
chinuri a jertfit idolilor, rugându-l pe acesta să facă la fel pentru a scăpa de tortură. 
Pasicrat însă l-a respins, numindu-l nevrednic să se numească de un sânge cu el. 


Împreună cu Pasicrat a fost condamnat la moarte și Valentin. 


lar pe drumul spre locul de execuţie a venit mama lui Pasicrat care - asemenea 
mamei lui Meliton, unul dintre cei patruzeci de mucenici din Sevastia - în loc să 
plângă pentru fiul ei, îl încuraja să stea senin înaintea morții, pentru că va fi mu- 
cenic pentru Hristos. 


Martiriul prin decapitare al celor doi a avut loc la 28 aprilie 298. 


Mai târziu, mărturisitoarea maică le-a luat trupurile şi le-a îngropat după tradiția 
creştină, lăudându-L pe Dumnezeu. 


Sfinţii mucenici Iuliu veteranul şi Isihie (27 mai şi 15 iunie) 


La 27 mai Biserica sărbătoreşte un alt ostaș al lui Hristos din Durostorum, pe un 
veteran numit luliu care a slujit în acelaşi regiment cu Pasicrat şi Valentin. Mar- 
tiriul său este descris în manuscrisul codex Marci Velferi, editat de călugărul 
bollandist Godefroy Henschenius. 


Cineva l-a denunţat pe soldatul lăsat la vatră că ar fi creştin, așa că a fost adus la 
judecată înaintea prefectului local Maximus. 


Ar Dr Dr dr dr de Dr dr de De Dr dr dr De de dr dr A de dr dr A A 


Xp XP XP 3 IP E E 2 2 IP 3 3 2 E 0 E IP IP E E IP e XXX 


Je De De de De dr De e De De de De Dr Dr De De De De De De de e Ar A dr d 


XP PP 2 0 E E 3 IP 3 3 5 IE IE II IE E E XX 


Aceasta a încercat inițial să-l convingă în mod paşnic pe sfânt să se conformeze 
edictului imperial și să sacrifice zeilor romani, promiţându-i o mărire a soldei. Dar 
Iuliu i-a răspuns că a slujit 27 de ani pe împărat, ceea ce demonstrează că acuzaţiile 
despre el că ar fi răzvrătit sunt neadevărate. 


Mai mult, a spus că „EI (lisus) a murit pentru păcatele noastre, ca să ne dea Viaţa 
veşnică. Hristos Dumnezeul nostru rămâne în veci. Mărturisindu-L, oricine va 
avea Viaţa veşnică, iar cel care-L va tăgădui va fi blestemat pentru totdeauna. Da- 
că voi muri pentru Hristos, voi trăi veșnic”. Pentru această declaraţie a fost 
condamnat la moarte prin decapitare. 


În închisoare, Iuliu s-a întâlnit cu un alt soldat creștin, pe nume Isihie, care în tim- 
pul pregătirii pentru execuţie l-a încurajat să primească cununa mucenicească, pe 
care o va lua şi el în scurt timp şi i-a mai spus: „7e rog să-i saluți pe Pasicrat şi 
Valentin, slujitorii lui Dumnezeu, care au mers înaintea noastră la Domnul prin 
buna lor mărturisire”. 


La rândul său, luliu l-a îmbrățișat şi i-a răspuns: „Grăbește-te frate ca să vii și tu la 
noi, fiindcă aceia pe care i-ai salutat te-au auzit deja”. 


Iuliu a fost decapitat la 27 mai, iar Isihie ceva mai târziu. Deşi mai multe surse aso- 
ciază moartea acestora cu marea persecuție din anii 303-304, pomenirea proaspătă 
a mucenicilor Pasicrat şi Valentin poate fi un indiciu că mucenicia a avut loc tot în 
anul 298, la scurtă vreme după aceştia. 


Potrivit unui martirologiu francez de mai târziu (Adrien Baillet, Des vies des Saints 
et histoire des fâtes et de mysteres de P'Eglise, Tome II, Paris, 1710, p. 373), ce- 
tăţenii din Fiesole, o periferie a Florenței, sărbătoresc în 27 mai un sfânt cu același 
nume, ale cărei moaşte sunt păstrate în biserica Abației Sfântului Bartolomeu si- 
tuată aici. 


Potrivit autorului francez, nu este exclusă datarea martiriului în timpul lui Ale- 
xandru Sever (208-235) sau a lui Liciniu (317-324). Pe de altă parte, Theodorus 
Ruinart în Acta Primorum Martyrum sincera et selecta (ed. II, Amsterdam, 1713, p. 
549) susține că şi domnia lui Galerius (305-311) ar putea fi posibilă pentru 
mucenicia lui luliu veteranul, aşa cum reiese din Martirologiul lui Baronius (sec 
XVI). Toţi aceşti haghiografi sunt de părere că cei doi sfinţi Iuliu sunt de fapt unul 
şi același, deşi creştinii din Fiesole cinstesc un „adolescentem immature morte 
martyrium pertulisse” 

În ceea ce privește martiriul Sfântului Isihie, menţionat împreună cu Iuliu, acesta ar 
fi avut loc potrivit lui Ruinart (p. 550), care a cercetat Martirologile apusene ale 
Sfântului Adon şi Notker Poetul (ambele în secolul al IX-lea), la 17 iunie. În mar- 
tirologuile greceşti el este sărbătorit cu două zile mai devreme, pe 15 iunie. 


Sfinţii mucenici Marcian şi Nicadru (8 iunie) 


Alţi martiri din Durostorum au fost soldații Marcian şi Nicandru care sunt sărbă- 
toriți în Răsărit pe 8 iunie, respectiv în Apus pe 27 în aceeași lună, potrivit amin- 
tirii lor în Martirologiul leronimian. 


Martiriul lor pomenește și de Daria, soția lui Nicandru. Aceasta a asistat la inte- 
rogatoriul soțului ei şi l-a înfruntat pe același Maximus care îi condamnase nu cu 
mult timp înainte pe Pasicrat şi Valentin, iar apoi pe luliu veteranul. 


În loc să-i ceară soţului ei să-şi lepede credinţa ca să rămână în viaţă alături de ea, 
Daria îl încuraja. Această atitudine I-a înfuriat pe Maximus, care a numit-o „femeie 
rea” care îşi doreşte probabil moartea soţului ca să se mărite cu altcineva. Tânăra 
soție 1-a răspuns că acuzaţiile sunt neadevărate şi că, dacă bănuiește asta, o poate 
omorî pe ea mai întâi. Maximus atunci i-a replicat că ordinele din edictul imperial 
nu se extind asupra femeilor, dar a arestat-o pentru un timp, mai târziu eliberând-o. 


Oferindu-li-se un răgaz de gândire dacă să jertfească şi să fie iertați, sau să-şi men- 
țină mărturisirea, Nicandru și prietenul său Marcian au răspuns însă imediat că nu 
voiesc să Jertfească idolilor, aşa că au fost condamnaţi la moarte prin decapitare, 
fapt pentru care aceştia l-au numit pe Maximus drept „cel mai clement judecător”. 


La executarea pedepsei au fost de faţă Daria şi cu copilul ei, purtat în braţe de 
Papian (sau Papinian), fratele Sfântului mucenic Pasicrat. 


Pe drum ea îi spunea soţului ei: „Zece ani am trăit acasă departe de tine, fără să în- 
cetez să mă rog ca să te revăd. Acum am primit mângâierea de a te vedea mergând 
spre slavă şi m-am făcut soaţă a unui martir. Dă-i lui Dumnezeu mărturia pe care 1- 
o datorezi adevărului Său sfânt, ca şi tu să mă izbăveşti de moartea veşnică”. 


Pe drum se afla şi soția lui Marcian, care purta în braţe pruncul lor şi plângea, cău- 
tând să-și înduplece soţul să se întoarcă acasă, dar acesta nu s-a lăsat convins. 


Potrivit tradiției apusene, cei doi soldaţi ar fi fost originari din Durostorum, dar 
staționaţi în Venafro (Italia), unde au fost executaţi pentru credinţa lor. 

În anul 1933, în urma unor lucrări efectuate sub altarul bisericii din acest orăşel de 
munte, chiar s-a găsit aici mormântul Sfântului Nicandru. Însă faptul că numele 
judecătorului este Maximus, care i-a condamnat mai înainte pe lulu şi Isihie, iar în 
martirologiu e pomenit și Papian, fratele Sfântului Pasicrate, face mai degrabă cre- 
dibilă presupunerea că moaştele sfinților Nicandru şi Marcian, precum şi cele ale 
lui Iuliu veteranul au fost aduse mai târziu în Italia, poate în secolele următoare, 
când Scytia Minor s-a confruntat cu valurile de migrații ale barbarilor din Răsărit. 


Sfântul mucenic Dasie (20 noiembrie) 


Un alt martir din Durostorum este Dasie, executat prin decapitare la 20 noiembrie 
304. A fost sărbătorit multă vreme în Răsărit împreună cu Sfinții mucenici Chiril şi 
Kindeas din Axiopolis la 26 aprilie (motiv pentru care se credea că provine şi el tot 
de acolo), respectiv la 4 august conform Martirologiului leronimian. 


Acesta a căzut la sorți, potrivit unui obicei roman, să fie socotit în acel an (probabil 
304) drept „rege al Saturnaliilor”. Timp de o lună acest personaj era îmbrăcat în 
hainele zeului Saturn şi petrecea în plăceri şi desfrâu, împlinidu-şi orice dorință, 
pentru ca la sfârşitul celor treizeci de zile, când se încheiau Saturnaliile (pe la 
finele lui decembrie) să fie sacrificat zeului roman. 


Sfântul Dasie a refuzat o asemenea „cinste” spunând: „De mă voi îngriji de aceste 
treizeci de zile ale acestui deșert și nerușinat obicei de cinstire a romanilor, pe ca- 
re credinţa creştină o disprețuieşte și o opreşte, mă dau pe mine însumi pieirii veş- 
nice. Este mai bine pentru mine să sufăr puţinele chinuri şi munci pentru numele 
Domnului nostru lisus Hristos, iar după moarte să moștenesc Viaţa cea veşnică, 
împreună cu toţi sfinţii”. 


Fiind întemnițat pentru declarația sa, a fost adus a doua zi înaintea lui Bassus, 
legatus augusti pro praetore (delegat al împăratului ca locţiitor al pretorului) în 
cetate. Refuzând şi înaintea aceluia oferta de a îndeplini ritualul păgân, după mai 
multe torturi 1 s-a tăiat capul, după ce a reușit în drumul spre martiriu să răstoarne 
vasele de tămâiere pentru idoli şi şi-a însemnat fruntea cu semnul crucii. 


Ca şi în cazul sfinților pomeniţi mai înainte, moaştele Sfântului Dasie au fost mu- 
tate în preajma unei invazii a avarilor, în 579, din Durostorum în Ancona. Aici au 
fost păstrate în biserica Sfântului Chiriac, unde până azi se găseşte doar sarcofagul 
mucenicului. 

